**Grad Šibenik, Trg palih branitelja Domovinskog rata 1, 22000 Šibenik, OIB: 55644094063,** kojeg zastupa gradonačelnik Željko Burić, dr. med. ( u daljnjem tekstu Davatelj)

i

***Naziv udruge, adresa (mjesto, ulica i kućni broj), OIB: osobni identifikacijski broj udruge*,** koju zastupa *Ime i prezime ovlaštene osobe*, u daljnjem tekstu (Korisnik), kao ugovorne strane zaključili su *dan i mjesec,* 2024. godine u Šibeniku

**UGOVOR**

**O DODJELI FINANCIJSKIH SREDSTAVA**

**Članak 1.**

Na temelju Programa javnih potreba u kulturi, tehničkoj kulturi i znanosti Grada Šibenika za 2024. godinu (*„Službeni glasnik Grada Šibenika“, broj 10/23*) ili Programa zdravstvene zaštite i pomoći socijalno ugroženim, nemoćnim i drugim osobama Grada Šibenika za 2024. godinu („*Službeni glasnik Grada Šibenika“, broj 10/23*) i Odluke Gradonačelnika Grada Šibenika o raspodjeli sredstava iz Proračuna Grada Šibenika za 2024. godinu – Tekuće donacije udrugama civilnog društva ili - Tekuće donacije udrugama iz područja socijalne skrbi - („Službeni glasnik Grada Šibenika“, broj \_\_\_\_), Davatelj će Korisniku osigurati sredstva u iznosu od *brojčani iznos (tekstualni iznos)* za program/projekt *naziv programa.*

**Članak 2.**

Sredstva iz članka 1. ovog Ugovora mogu se koristiti isključivo za provedbu programa/projekta sukladno uvjetima Javnog poziva za predlaganje programa javnih potreba Grada Šibenika za 2024. godinu i prema Opisnom obrascu prijavljenog programa/projekta i Obrascu proračuna programa/projekta.

**Članak 3.**

Sredstva iz Članka 1. ovog Ugovora bit će isplaćena *način isplate*, ovisno o tijeku izvršenja programa/projekta i priljevu sredstava Gradskog proračuna, na žiro-račun Korisnika *IBAN* otvoren u *naziv banke.*

**Članak 4.**

Radi kontrole namjenskog korištenja odobrenih sredstava Korisnik se obvezuje Davatelju dostaviti sljedeću dokumentaciju:

- za bezgotovinska plaćanja: preslike računa (R1 ili R2) koji glase na Korisnika, te pripadajuće bankovne izvode,

- za gotovinska plaćanja: preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća,

- ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl,

- priloge vezane uz provedbu programa/projekta kao dokaze o provedbi projektnih aktivnosti (potpisne liste, evaluacijske listiće, fotografije s događanja, primjerke publikacija i dr.),

Navedenu dokumentaciju Korisnik je dužan dostaviti Davatelju u roku od mjesec dana od završetka programa, a najkasnije do kraja siječnja 2025. godine.

**Članak 5.**

Ako Davatelj utvrdi da je Korisnik nenamjenski koristio sredstva financijske potpore za izvršenje programa/projekta iz članka 1. ovog Ugovora ili nije proveo program/projekt u ugovorenom razdoblju, ako nije podnio odgovarajuće dokaze u roku i sukladno sa sadržajem određenim u članku 4. ili ako Davatelju ne omogući nadzor nad namjenskim korištenjem sredstava, daljnja isplata bit će obustavljena, a Korisnik dužan vratiti primljena nenamjenski utrošena ili neutrošena sredstva, uz obračunate kamate utvrđene u poslovnoj banci davatelja u roku od trideset (30) dana od dana primitka pisane obavijesti Davatelja o potrebi vraćanja zaprimljenih sredstava.

**Članak 6.**

Ako Davatelj utvrdi da Korisnik nije ispunio ugovorne obveze, uskratit će pravo na dodjelu financijskih sredstava programima/projektima Korisnika u sljedeće dvije godine.

**Članak 7.**

Korisnik je obvezan sudjelovati u programima od interesa za Grad Šibenik, na poziv Grada.

**Članak 8.**

Davatelj ne snosi odgovornost, neposrednu ili posrednu, za štete proizišle iz bilo koje aktivnosti Korisnika u provedbi ugovorenog programa/projekta.

**Članak 9.**

U slučaju da se spor u provedbi ovog Ugovora između Davatelja i Korisnika ne može riješiti sporazumno ni putem postupka mirenja, spor rješava stvarno nadležan sud u Šibeniku.

**Članak 10.**

Ovaj Ugovor sastavljen je u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Davatelj.

**Članak 11.**

Ugovor stupa na snagu danom potpisivanja.

**KORISNIK DAVATELJ**

*Funkcija ovlaštene osobe* Gradonačelnik

*Ime i prezime ovlaštene osobe* Željko Burić, dr. med.

KLASA:

URBROJ: